Lok Sabha Elections 2019: Dinesh Pratap Singh will take on Sonia Gandhi in Raibareli - लोकसभा चुनाव 2019: BJP ने जारी की एक और LIST- रायबरेली से सोनिया गांधी के खिलाफ दिनेश प्रताप सिंह को टिकट
लोकसभा चुनाव 2019: BJP ने जारी की एक और LIST- रायबरेली से सोनिया गांधी के खिलाफ दिनेश प्रताप सिंह को टिकट
बीजेपी की जारी नई लिस्ट (BJP LIST) में रायबरेली से बीजेपी ने यूपीए अध्यक्ष सोनिया गांधी (Sonia Gandhi) के खिलाफ दिनेश प्रताप सिंह (DInesh Pratap Singh) को उम्मीदवार बनाया है.
ख़बर न्यूज़ डेस्क, Updated: 3 अप्रैल, 2019 4:57 PM
लोकसभा चुनाव के लिए बीजेपी ने जारी की 16वीं लिस्ट (BJP LIST).
लोकसभा चुनाव के लिए BJP की 16वीं LIST जारी
सोनिया गांधी के खिलाफ दिनेश प्रताप सिंह को दिया टिकट
मुंबई नॉर्थ ईस्ट से पार्टी ने किरीट सोमैया का काटा टिकट
भारतीय जनता पार्टी (BJP) ने 6 उम्मीदवारों की 16वीं सूची जारी की. बीजेपी (BJP LIST) ने मुंबई नॉर्थ ईस्ट से भाजपा के मौजूदा सांसद किरीट सोमैया (Kirit Somaiya) का टिकट काटा है. बीजेपी ने किरीट सोमैया की जगह मनोज कोटक (Manoj Kotak) को टिकट दिया है. बता दें कि महाराष्ट्र में शिवसेना ने किरीट के नाम का विरोध किया था. उधर, रायबरेली से बीजेपी ने यूपीए अध्यक्ष सोनिया गांधी (Sonia Gandhi) के खिलाफ दिनेश प्रताप सिंह को उम्मीदवार बनाया है. वहीं, BJP ने मैनपुरी सीट पर समाजवादी पार्टी के दिग्गज मुलायम सिंह यादव (Mulayam Singh Yadav) के खिलाफ प्रेम सिंह शाक्य को उतारा है, और उनके पुत्र तथा उत्तर प्रदेश के पूर्व मुख्यमंत्री अखिलेश यादव (AKhilesh Yadav) के खिलाफ आज़मगढ़ सीट पर भोजपुरी सुपरस्टार दिनेश लाल यादव 'निरहुआ' (Dinesh Lal Yadav 'Nirhua') को टिकट दिया है.
इससे पहले बीजेपी ने पार्टी के वरिष्ठ नेता लालकृष्ण आडवाणी और मुरली मनोहर जोशी का भी टिकट काटा था. आडवाणी की जगह बोजपी अध्यक्ष अमित शाह गांधीनगर से चुनाव लड़ेंगे, वहीं, मुरली मनोहर जोशी की कानपुर सीट से सत्यदेव पचौरी को टिकट दिया है. सत्यदेव पचौरी उत्तर प्रदेश सरकार में मंत्री हैं. वह कानपुर के गोविंद नगर निर्वाचन क्षेत्र से उत्तर प्रदेश विधान सभा के सदस्य भी हैं.
लोकसभा चुनाव (Lok Sabha Election 2019) की तारीखों का ऐलान हो चुका है. इस बार कुल सात चरणों में चुनाव कराए जा रहे हैं. पहला चरण 11 अप्रैल को जबकि अंतिम चरण 19 मई को होगा. वोटों की गिनती 23 मई को होगी. इस बार भी ऐसे मतदाताओं की संख्‍या बड़ी है जो पहली बार वोट डालेंगे. मुख्य निर्वाचन आयुक्त सुनील अरोड़ा ने कहा कि इस बार लोकसभा चुनाव में मतदान करनेवालों की संख्या लगभग 90 करोड़ होगी. उन्होंने आगामी चुनाव को लोकतंत्र का सबसे बड़ा त्योहार बताया. उन्होंने कहा कि इस बार लगभग 10 लाख मतदान केंद्र होंगे, जो 2014 के आम चुनाव में रहे नौ लाख से अधिक है. कुल मतदाताओं में 1.50 करोड़ मतदाता 18-19 साल उम्र के होंगे. उन्होंने कहा, "निर्वाचन आयोग ने चुनाव के लिए एक बहुत ही व्यापक तैयारी की है."
यह भी पढ़ें: मैनपुरी : मुलायम सिंह की फिर इम्तिहान की घड़ी, पर्चा भरने के लिए बेटे के साथ पहुंचे
इस बार कुल सात चरणों में होंगे मतदान.
11 अप्रैल: वर्धा, रामटेक, नागपुर, भंडारा-गोंदिया, गढ़चिरौली-चिमूर, चंद्रपुर, यवतमाल-वाशिम
23 अप्रैल: जलगांव, रावेर, जालना, औरंगाबाद, रायगढ़, पुणे, बारामती, अहमदनगर, मढ़ा, सांगली, सातारा, रत्नागिरी-सिंधुदुर्ग, कोल्हापुर, हटकानांगले
29 अप्रैल: नंदूरबार, धुले, डिंडोरी, नासिक, पालघर, भिवंडी, कल्याण, ठाणे, मुंबई, मुंबई उत्तर-पश्चिम, मुंबई उत्तर-पूर्व, मुंबई उत्तर-मध्य, मुंबई दक्षिण-मध्य, मुंबई दक्षिण, मावल, शिरूर, शिर्डी
VIDEO: आडवाणी के बाद मुरली मनोहर जोशी का भी टिकट कटा​
विपक्षी एकजुटता: इस रणनीति के तहत विपक्षी नेताओं से मुलाकात कर रहे हैं चंद्रबाबू नायडू
Lok Sabha Election 2019 : एग्जिट पोल के बाद अब विपक्ष के लिए सिरदर्द बनी EVM,प्रत्याशी दे रहे हैं धरना
Lok Sabha polls 2019Lok Sabha Elections 2019General Elections 2019Sonia GandhiBJPLokSabhaPolls2019BJP list